Agatha All Along

"Agatha All Along" הוא אחד משירי הנושא בסדרת הטלוויזיה "וונדה-ויז'ן", המשודרת בשירות הזרמת המדיה דיסני+ ומופקת על ידי אולפני מארוול. השיר נכתב על ידי מלחיני הסדרה, קריסטן אנדרסון-לופז ורוברט לופז עבור פרקה השביעי של הסדרה, "Breaking the Fourth Wall", ובוצע על ידי הכוכבת קתרין האן, עם לופז, אריק בראדלי, גרג ויפל, ג'ספר רנדל וג'רלד וייט כזמרי רקע. הוא נוצר בהשראת שיר הנושא של "משפחת מונסטר" ושיר הנושא של "משפחת אדמס", והפך לתופעת אינטרנט לאחר השמעתו במהלך שידור הפרק השביעי, "Breaking the Fourth Wall". השיר הופץ רשמית ב-23 בפברואר 2021, כחלק מהפסקול WandaVision: Episode 7 (Original Soundtrack). השיר קיבל מועמדות בטקס פרסי גראמי ה-64 בקטגוריה השיר הטוב ביותר שנכתב למדיה חזותית. בדצמבר 2020, הוכרז שזוג הפזמונאים והמלחינים רוברט לופז וקריסטן אנדרסון-לופז יכתבו את שירי הנושא עבור כמה מהפרקים של סדרת הטלוויזיה "וונדה-ויז'ן", שמהווה חלק מהיקום הקולנועי של מארוול. הפרק השביעי של הסדרה, "Breaking the Fourth Wall", הופץ בדיסני+ ב-19 בפברואר 2021, והסתיים בחשיפה כי דמותה של השחקנית קתרין האן, אגנס, שנחשבה עד כה לשכנתם התמימה אך חטטנית של וונדה מקסימוף וויז'ן, היא למעשה אגתה הארקנס, מכשפה רבת-עוצמה ומי שמשכה בחוטים מאחורי אורח החיים הפרוורי האידיאלי שלהם – שלקח השראה רבה מסיטקומים אמריקאים – בעיירת ווסטוויו. החשיפה לוותה בכותרות הפתיחה של הסדרה הפיקטיבית "Agatha All Along" שהוצגה בתוך עלילת הסדרה, והציגה את השיר תוך הצגת קטעי סצנות החושפים רגעים המסבירים כיצד אגתה עמדה ומשכה בחוטים מאחורי האירועים. בכתוביות הסיום של הפרק, שם השיר נרשם בתור "It Was ______ All Along". השיר נוצר בהשראת שיר הנושא של "משפחת מונסטר" ושיר הנושא של "משפחת אדמס". בני הזוג השתמשו בתחושה ה"מפלצתית" של שני שירי הנושא על מנת להעניק לשיר הנושא של אגתה "תחושה מכושפת ומתועבת" עם "קצת מתחוש אומפה-לומפה טנורית". שיר הנושא מושר בעיקר על ידי קתרין האן, ואותה מלווים לופז יחד עם אריק בראדלי, גרג ויפל, ג'ספר רנדל וג'רלד וייט, זמרי הרקע האחרים ששרו את שירי הנושא הקודמים של הסדרה. לופז ואנדרסון-לופז הפיקו את השיר, שעובד ותוזמר על ידי דייב מצגר. השיר נפתח בסולם מי מינור, כשלאחר מכן מתחלף צליל הבס לסי במול - שיוצר מרווח דיסוננטי של טריטון בהשוואה למי - כאשר גשר השיר כתוב בסולם סול מז'ור, הסולם המקביל של מי מינור, ומסתיים בסיום בסגנון "Shave and a Haircut". מרווח הטריטון הוא אותו מרווח בו השתמשו אנדרסון-לופז ולופז בשני התווים האחרונים של המוטיב בן ארבעת התווים של הסדרה, שבו נעשה שימוש בשירי הנושא האחרים שלה. השיר מכיל "ריף כלי נשיפה בסגנון ביג בנד, צלילי עוגב חשמלי "קיטשיים", "בריטונים עליזים" וצלילי מחיאות כפיים. מילות השיר חושפות כיצד אגתה משכה בחוטים מאחורי כל האירועים שהתרחשו במהלך הסדרה עד כה. השיר הופץ בפורמטים דיגיטליים על ידי חברות התקליטים מארוול מיוזיק והוליווד רקורדס ב-23 בפברואר 2021, כחלק מהפסקול, WandaVision: Episode 7 (Original Soundtrack). במקור, הפסקול היה אמור להיות לצאת לאור ב-26 בפברואר 2021. מגזין The Verge שיער שהפצת הפסקול הוקדמה בעקבות הפופולריות של השיר. עם הפצת הפרק השביעי, השיר "Agatha All Along" הפך לתופעת אינטרנט פופולרית – הצופים התלהבו מהשיר, ויצרו רמיקסים שונים, ממים וסרטוני טיקטוק בהשראתו בימים שלאחר מכן. עד 23 בפברואר, ההאשטאג לשיר הפך לנושא מדובר בטוויטר, ודיסני קישרו את ההאשטאג לאמוג'י המציג את דמותה של אגתה. המבקרים כינו את השיר "קליט", וככזה הכולל "מילים מלאות תענוג", תוך שהושווה ל-"Toss a Coin to Your Witcher" מהסדרה "המכשף" שהופקה על ידי נטפליקס, שהפך גם הוא לתופעת אינטרנט פופולרית לאחר שידור הסדרה. השיר כונה גם "השיר הרשמי של קיץ 2021" "שיר השנה", והשיר שיושמע בחגיגות ובמועדוני לילה בעקבות מגפת הקורונה. אלכס זלבן, מהאתר דסיידר, ציין שנראה כי שיר הפך לפופולרי יותר משירי הנושא הקודמים של "וונדה-ויז'ן", משום שחיקוי שיר הנושא של "משפחת מונסטר" איפשר לו להיות שיר קליט שעובד, שיר אמיתי שלא יוצא מהמוח" והוסיף ששירי הנבלים, כפי שניתן לראות ברבים מסרטי אולפני האנימציה של וולט דיסני, הם מהנים יותר ונותנים לנבל של הסרט "להשתגע איתם". אוגוסט בראון, מלוס אנג'לס טיימס, הסכים עם זלבן ש-"Agatha All Along" הוא שיר הנבלים הרשמי של "וונדה-ויז'ן", ותיאר אותו כ"סינגל ערמומי בעל היכולת להפיק ממים, שנתן טוויסט לעלילת הסדרה בשמחה" וש"כנראה יחיה עוד מחוצה ל[סדרה] כמוזיקת נושא לכל מי שמעוניין לעורר כאוס". בראון ציין כי קול שירתה של האן הוא "מושלם". אנטוניו פרם מווראייטי כינה אותו כ"שיר החשיפה הגדול ביותר בכל הזמנים" ושללא ספק מדובר בשיר הנושא האגרסיבי ביותר שלא יוצא מהמוח מאשר שאר שירי הנושא של הסדרה עד כה. ג'ושוע ריברה מהאתר פוליגון, ציין שהשיר הוא הרגע המושלם ביותר שלופז ואנדרסון-לופז הלחינו עבור הסדרה, וציין כי מדובר בשיר הקליט והקצר הראשון של הסדרה שלא יוצא מהמוח וש"מסוגל להפיק ממים רבים". גרגורי לורנס מקוליידר ציין ששיר הנושא היה "שיר מדהים" עם "טון מושלם של מוזיקת סרף-רוק משנות ה-60 ותמת קלישאת סיטקומי האימה". עם הפצתו הדיגיטלית, השיר זינק למקום הראשון במצעד הפסקולים של אייטונס, וב-24 בפברואר 2021, הגיע למקום החמישי במצעד 100 הסינגלים המובילים של אייטונס. סרטון השיר "Agatha All Along" באתר יוטיוב מידע על הרצועה "Agatha All Along" באתר ספוטיפיי Taylor, Drew (January 4, 2021). "Each Episode of 'WandaVision' Will Have a Different Theme Song Written by 'Frozen' Songwriters". Collider. Archived from the original on January 4, 2021. Retrieved January 4, 2021. Garvey, Marianne (February 24, 2021). "Marvel releases catchy 'Agatha All Along' song from 'WandaVision'". CNN. Archived from the original on February 25, 2021. Retrieved February 24, 2021. Ferme, Antonio (February 23, 2021). "Marvel Releases 'Agatha All Along' Theme Song From 'WandaVision'". Variety. Archived from the original on February 23, 2021. Retrieved February 24, 2021. Purslow, Matt (February 19, 2021). "WandaVision: Season 1, Episode 7 Review". IGN. Archived from the original on February 19, 2021. Retrieved February 19, 2021. Agard, Chancellor (February 19, 2021). "Wandavision recap: Good for her". Entertainment Weekly. Archived from the original on February 19, 2021. Retrieved February 19, 2021. Gomez, Patrick (February 22, 2021). "WandaVision's "Agatha All Along" gets the trap remix it deserves". The A.V. Club. Archived from the original on February 23, 2021. Retrieved February 22, 2021. Paige, Rachel (February 22, 2021). "'WandaVision': Robert Lopez and Kristen Anderson-Lopez Break Down the TV Theme Songs". Marvel.com. Archived from the original on February 23, 2021. Retrieved February 22, 2021. Rivera, Joshua (February 24, 2021). "WandaVision's catchiest song works because it finally lets us all in on the joke". Polygon. Archived from the original on February 25, 2021. Retrieved February 24, 2021. Zalben, Alex (February 22, 2021). "'WandaVision': "Agatha All Along" Is the Song of the Summer". Decider. Archived from the original on February 23, 2021. Retrieved February 22, 2021. Barnhardt, Adam (February 19, 2021). "WandaVision Fans Can't Get Enough of Agnes' New Theme Song". Comicbook.com. Archived from the original on February 20, 2021. Retrieved February 22, 2021. Lawrence, Gregory (February 22, 2021). "You Can Finally Listen to That Devilishly Catchy 'WandaVision' Song on Its Own". Collider. Archived from the original on February 23, 2021. Retrieved February 22, 2021. Brown, August (February 24, 2021). "'Wandavision's' 'Agatha All Along' theme song is the new 'Werewolf Bar Mitzvah'". Los Angeles Times. Archived from the original on February 25, 2021. Retrieved February 24, 2021. "'WandaVision' Episode 7 Soundtrack Album Released". Film Music Reporter. February 22, 2021. Archived from the original on February 23, 2021. Retrieved February 23, 2021. Gartenberg, Chaim (February 23, 2021). "You can now listen to WandaVision's latest spoiler-filled bop on Spotify and Apple Music". The Verge. Archived from the original on February 23, 2021. Retrieved February 23, 2021. Romain, Lindsey (February 22, 2021). "Everyone's Obsessed With WandaVision's 'Agatha All Along'". Nerdist. Archived from the original on February 23, 2021. Retrieved February 22, 2021. Barnhardt, Adam (February 23, 2021). "WandaVision's "Agatha All Along" Gets Its Own Emoji As Fans Craft Hilarious Memes". Comicbook.com. Archived from the original on February 24, 2021. Retrieved February 24, 2021. Bui, Hoai-Tran (February 22, 2021). "It Was Kathryn Hahn Singing Agatha's 'WandaVision' Theme Song All Along". /Film. Archived from the original on February 23, 2021. Retrieved February 22, 2021. Romano, Nick (February 23, 2021). "What WandaVision song just dropped on streaming? It's been 'Agatha All Along'". Entertainment Weekly. Archived from the original on February 24, 2021. Retrieved February 24, 2021. Morona, Joey (February 24, 2021). "Cleveland actress Kathryn Hahn scores hit song with 'Agatha All Along' from 'WandaVision'". Cleveland.com. Archived from the original on February 25, 2021. Retrieved February 25, 2021.